ജനകൻ വാത്സല്യ വാരാന്നിധി
പെട്ടെന്നാണതു സംഭവിച്ചത് കൊറ്റുങ്കാറ്റത്തുപോലും കെടാൻ   
കൂട്ടാക്കാത്തൊരു നൈവിളക്കു തനിയേ കെട്ടെന്നതാണത്ഭുതം 
മുട്ടിപ്രാണനുഴന്നതില്ല വദനം കോടീല ഗംഗാജലം  
കിട്ടാനൊന്നു തുറന്നു വായ ജനകൻ വാത്സല്യവാരാന്നിധി 

കവി: അജ്ഞാതനാമാവ് 

വൃത്തം: വൃത്തം: ശാർദ്ദൂലവിക്രീഡിതം 

 കവി വിവരണം 
ശ്ലോകവിവരണം
ഒരു മരണം. ശാന്തമായി നടന്ന അച്ഛന്റെ മരണത്തെ വർണ്ണിക്കുന്നു. പക്ഷേ അദ്ദേഹത്തിന്റെ സംഭവബഹുലമായ ജീവിതത്തെ കൊടും കാറ്റത്തുപോലും കെടാൻ കൂട്ടാക്കാത്തൊരു നൈവിളക്ക് എന്ന പ്രയോഗത്തിലൂടെ ധ്വനിപ്പിക്കുന്നു. ട്ട എന്ന ദ്വിതീയാക്ഷരപ്രാസമല്ലാതെ ഈ ഒരു രൂപകമാണ് അലങ്കാരമായി പറയാവുന്നത്. പക്ഷേ ഒരു വല്ലാത്ത ചിത്രം സൃഷ്ടിക്കാൻ കവിക്ക് സാധിച്ചിരിക്കുന്നു
 അർത്ഥം 

 അലങ്കാരങ്ങൾ 
നാലുവരിയിലും ട്ട എന്ന ദ്വിതീയാക്ഷരപ്രാസം
കൊടും കാറ്റത്തുപോലും കെടാൻ കൂട്ടാക്കാത്തൊരു നൈവിളക്ക്- രൂപകം

മുക്തകം
അജ്ഞാതകർത്തൃകങ്ങൾ